2021 елның 1 яртыеллыгында Татарстан Республикасы Дәүләт торак инспекциясенә гражданнардан кергән мөрәҗәгатьләр белән эшләүне анализлау.

2021 елның 6 аенда Инспекциягә 8917 мөрәҗәгать кергән (2020 елның шул ук чорында – 6773), ягъни 31,7% үсеш күзәтелә. Үсеш сәбәпләре – идарәче компанияләрнең аеруча актуаль мәсьәләләр буенча, шул исәптән үз эшчәнлекләре, гомуми җыелышларны үткәрү тәртибе, гомуми йорт милкен карап тоту кагыйдәләре һәм нормалары, КФЙ биналарның милекчеләренең бурычлары, торак-коммуналь хезмәтләр өчен түләү турында халык белән аңлату эшләре алып баруның җитәрлек дәрәҗәдә булмавы.­

Мөрәҗәгатьләрнең гомуми саныннан 552 – кабатлана, 694 – тиешле ведомстволарга җибәрелгән, 1372 мөрәҗәгать урынга чыгып карап тикшерелгән.

|  |  |  |  |  |
| --- | --- | --- | --- | --- |
| Мөрәҗәгатьләрдә куелган сораулар тематикасы | 2020 елның 1 яртыеллыгында сораулар саны | 2021 елның 1 яртыеллыгында сораулар саны | сорауларның гомуми саныннан % | Кимү (-), үсеш (+) % |
| гомуми йорт милкен карап тоту турында | 3985 | 4475 | 35,9 | +12,3 |
| торак-коммуналь хезмәтләр өчен түләү хисаплау турында | 625 | 2172 | 17,4 | үсеш 3,5 тапкыр |
| коммуналь хезмәтләр күрсәтүнең сыйфаты турында | 484 | 2156 | 17,3 | үсеш 4.4 тапкыр |
| торак хезмәтләре күрсәтү сыйфаты турында | 1513 | 1028 | 8,3 | - 32,1 |
| капиталь ремонт үткәрү кирәклеге, капиталь ремонттан соң кисәтүләр турында | 92 | 352 | 2,8 | үсеш 3,8 тапкыр |
| идарәче оешмаларның эше турында | 143 | 1762 | 14,1 | үсеш 12,3 тапкыр |
| торак биналарны үзгәртеп планлаштыру турында | 127 | 325 | 2,6 | үсеш 2,6 тапкыр |
| төзелеш эшләре турында | 13 | 39 | 0,3 | үсеш 3 тапкыр |
| мәгълүмат системалары (ТФМ ДМС буенча сораулар) | 18 | 166 | 1,3 | үсеш 9,2 тапкыр |
| Җәмгысе: | 7000 | 12475 | - | +78,2 |

Гомумйорт милкен һәм лицензия таләпләрен бозуның билгеләнгән фактлары буенча 638 күрсәтмә бирелгән (2020 елның 1 яртыеллыгында – 375), 213 беркетмә рәсмиләштерелгән (2020 елның 1 яртыеллыгында – 172), 1151 кисәтү җибәрелгән, 5102 мең сумлык (2020 елның I яртыеллыгында – 3917,3 мең сум) штрафлар салынган.